**07-09-16 Τροποποιήθηκε η ηλεκτρονική εφαρμογή των εγγραφών των επιτυχόντων στην Τριτοβάθμια**

Με στόχο την απλοποίηση της διαδικασίας, τροποποιήθηκε η ηλεκτρονική εφαρμογή των εγγραφών των επιτυχόντων στα ΑΕΙ. Πλέον δεν απαιτείται η εισαγωγή κωδικού PIN που αποστέλλονταν στο ηλεκτρονικό ταχυδρομείο το οποίο δήλωναν οι νέοι φοιτητές στη φόρμα των προσωπικών στοιχείων επικοινωνίας.

Κατά τη διαδικασία παρατηρήθηκαν καθυστερήσεις στην αποστολή του κωδικού με αποτέλεσμα να μη μπορούν να προχωρήσουν οι φοιτητές στο επόμενο βήμα και να ολοκληρώσουν τη διαδικασία.

Όσον αφορά τον αριθμό των επιτυχόντων που έχουν προχωρήσει σε ηλεκτρονική εγγραφή τις τρεις μέρες που «άνοιξε» το σύστημα, αυτός ανέρχεται στις 41.654.

**Καταληκτική ημερομηνία των εγγραφών είναι η 12η Σεπτεμβρίου.**

Επισημαίνεται ότι για την ολοκλήρωση της εγγραφής των επιτυχόντων δεν απαιτείται αποστολή δικαιολογητικών παρά μόνο η ηλεκτρονική αίτηση εγγραφής  που φέρει, μετά την υποβολή της, αριθμό πρωτοκόλλου.

ΠΗΓΗ: http://www.minedu.gov.gr/aei-9/aei-eggrafes-m/23242-07-09-16-tropopoiithike-i-ilektroniki-efarmogi-ton-eggrafon-ton-epityxonton-stin-tritovathmia-2